# data[].attributes.attachment_link.title
Tillykke til vinderne af Specialeprisen 2022

# data[].attributes.attachment_link.description
Tre specialer slap igennem nåleøjet, da vinderne af årets specialepris, som bliver uddelt i et samarbejde mellem Kforum og Kommunikation og Sprog, blev fundet blandt mere end 30 specialer og overrakt i fredags.

# data[].attributes.attachment_link.readable_text
2021's bedste speciale er...

Redaktør Timme Bisgaard Munk og forfatterne af de tre nominerede specialer (Morten Frederiksen med på FaceTime). Foto: Privat.

Til K-bar på Klub blev der skålet og klappet, da vi hyldede Danmarks nyuddannede og hårdtarbejdende kommunikationsfolk, der har lagt blod, sved og tårer i deres specialer. Her er vinderne.

For tiende år i træk hyldede vi de nyuddannede kommunikationsfolk - denne gang til K-bar på Klub i København.

Vi har modtaget et væld af interessante, diskuterende og relevante specialer. Vi har læst dem alle og er blevet klogere på coronakommunikation, LinkedIn, DBU, musikeren Jada, fortællinger, Facebook og mad!

Tre specialer var nomineret til Specialeprisen, og i aftes løftede vi sløret for 1.-, 2.- og 3.-pladsen og kårede dermed 2021's bedste k-speciale.

Dette års jury bestod af:

Timme Bisgaard Munk, redaktør og medstifter af Kforum

Anders Rendtorff, kommunikationsrådgiver

Solveig Kolstad, sidste års vinder af Specialeprisen med specialet FLID

3.-pladsen gik til Handlekraften sidder med til bords - En begrebsorienteret kritik af retorisk madborgerskab i teori og praksis

Specialet er skrevet af Bianca Anthony Sørensen og Amanda Brunholt ved Sektion for Retorik, Institut for Kommunikation, Københavns Universitet. Du kan læse hele specialet her.

I specialet ser forfatterne på mad som sprog, politik og kilde til forandring gennem diskursiv refleksion og retorisk handlekraft og udvikler begrebet retorisk mad borgerskab.

De besvarer spørgsmålene: Hvad er det for en kraft, der er i maden? Hvordan fungerer den retorisk?

I specialet observerer de, hvordan der kaldes på en retorisk løsning og nuance i det eksisterende normative ideal om fødevaredemokrati. De udvikler derfor begrebet "retorisk madborgerskab" og udbygger det med eksisterende retorikfaglig teori.

Gennem interviews med eksperter inden for fødevarer og kommunikation fra Grantoftegaard, Eat Grim, Madkulturen og Fødevareministeriet udforsker de dernæst muliggørelsen af retorisk madborgerskab i praksis.

Sørensen og Brunholt konkluderer, at styrken i retorisk madborgerskab især ligger i madens fysiske og kulturelle påvirkningskraft, der kan fremme borgerlyst og styrke retorisk handlekraft.

Amanda Brunholt og Bianca Anthony Sørensen. Foto: Privat.

2.-pladsen gik til Danske topchefers brug af LinkedIn - Retorisk undersøgelse af danske topchefers brug af LinkedIn som fortællinger til organisationsledelse og personlig branding

Specialet er skrevet af Morten Frederiksen ved Retorik, Institut for Kommunikation og Kultur, Aarhus Universitet. Læs hele specialet her.

Specialet undersøger, i hvilken grad topchefer tildeler deres retoriske handlekraft gennem LinkedIn, hvordan topchefer anvender LinkedIn til at positionere og mobilisere deres medarbejdere, og hvordan LinkedIn kan være med til at opbygge topchefers online ethos.

Til at undersøge dette foretog Frederiksen en retorisk kritik af udvalgte LinkedIn-opslag fra syv forskellige danske topledere samt individuelle interviews med topcheferne bag.

Specialet viser, hvordan topchefers brug af LinkedIn kan kategoriseres som personlige og kollektive fortællinger, der kan bruges til at mobilisere og positionere virksomhedens medarbejdere.

Frederiksen argumenterer for, at der ligger et fortsat uudnyttet potentiale i at bruge interaktioner på medarbejdernes egne opslag strategisk til at sende et signal til topchefernes eget netværk og den vej igennem både tildele medarbejderne retorisk handlekraft og styrke topchefens egne online ethos.

Frederiksen konkluderer, at der på LinkedIn er en række muligheder inden for organisationsledelse og personlig branding, da topcheferne kan bruge mediet som et strategisk og retorisk ledelsesværktøj til at realisere de ledelsesmæssige opgaver, som de selv ser som det vigtigste.

Morten Frederiksen var med på FaceTime grundet sygdom. Foto: Privat.

1.-pladsen gik til Den svære dans med COVID-19 - En analyse af involverede aktørers risikokommunikation og -styring

Aftenens helt store vindere af årets bedste k-speciale, æren og 10.000 kr. blev Maria Brandenborg Andersen og Louise Mie Dunk Hansen fra Kommunikation ved Aalborg Universitet. Læs hele vinderspecialet her.

Specialet zoomer ind på forskning inden for risikokommunikation, styring og magt i relation til COVID-19-pandemien.

Forfatterne stiller spørgsmålet: Hvordan kommer risiko- og vidensforståelser til udtryk i den risikostyring, der kommunikeres på pressemøderne under COVID-19?

Specialet analyserer otte pressemøder fra Statsministeriet i perioden fra marts til november 2020. På pressemøderne præsenteres forskellige aktører, bl.a. regeringen, ministerier, Statens Serum Institut og Sundhedsstyrelsen.

Andersen og Dunk Hansen konkluderer i specialet, at vellykket kommunikation om risici, hvor der eksisterer en begrænset mængde viden, kan anses som en svær og næsten umulig opgave. Pressemødernes aktører anerkender den videnskabelige usikkerhed, og at de til tider har fejlet i deres kommunikative indsats. De forsøger dermed at være åbne i kommunikationen, hvilket er en forudsætning for effektiv risikostyring.

Maria Brandenborg Andersen og Louise Mie Dunk Hansen løb med æren og præmien på 10.000 kr. Foto: Privat.

Stort tillykke til alle nominerede!

Alt hvad du behøver at vide om kommunikation i din indbakke.

Ud over nyhedsbrevet får du max to andre faglige e-mails om ugen.

Ugens profil

Alt hvad du behøver at vide om kommunikation i din indbakke.

Ud over nyhedsbrevet får du max to andre faglige e-mails om ugen.

Alt hvad du behøver at vide om kommunikation i din indbakke.

Ud over nyhedsbrevet får du max to andre faglige e-mails om ugen.

Alt hvad du behøver at vide om kommunikation i din indbakke.

Ud over nyhedsbrevet får du max to andre faglige e-mails om ugen.

Alt hvad du behøver at vide om kommunikation i din indbakke.

Ud over nyhedsbrevet får du max to andre faglige e-mails om ugen.

# data[].attributes.attachment_link.description
2021's bedste speciale er... Redaktør Timme Bisgaard Munk og forfatterne af de tre nominerede specialer (Morten Frederiksen med på FaceTime). Foto: Privat. Til K-bar på Klub blev der skålet og klappet, da vi hyldede Danmarks nyuddannede og hårdtarbejdende kommunikationsfolk, der har lagt blod, sved og tårer i deres specialer.

# data[].attributes.attachment_link.readable_text
Har du skrevet 2020's bedste k-speciale?

Sidste år modtog vi ikke færre end 52 imponerende specialer, hvoraf disse tre nyuddannede løb med de forskellige præmier.

Efter en hård og indædt kamp er du endelig nået i mål; du har afleveret dit speciale! De sidste måneders søvnløse nætter på specialekontoret har båret frugt, og er der en bedre måde at fejre det på end potentielt at vinde 10.000 kr. samt en uvurderlig anerkendelse fra nogle af de største profiler i kommunikationsbranchen? Igen i år hylder Kforum 2020's bedste specialer med Specialeprisen ved Specialeprisuddelingen 26. august. Deadline for indsendelse af dit speciale er 31. marts.

Igen i år inviterer Kforum for Studerende kandidater til at deltage i Specialeprisen, hvor der både er fede præmier og en unik chance for at profilere sig selv som det nye guld i kommunikationsbranchen. Vi opfordrer derfor dig, der har skrevet og/eller har forsvaret speciale i 2021, til at dele dit store stykke arbejde med os og give resten af kommunikationsverdenen mulighed for også at læse med.

Specialeprisen har til formål at hylde nytænkning, vidensdeling og faglighed - og selvfølgelig god kommunikation. Ligeledes er det ikke kun de akademiske kriterier, der vægtes, men også skarpe emnevalg, kreativitet og modighed.

Den kommunikationsfaglige vinkel er jo som bekendt bred og kan omhandle mange forskellige emner. Hvad end du har skrevet speciale om public affairs, intern kommunikation, sociale medier, krisekommunikation, kampagner, blogs, videnssamfundet, spin, journalistik, sprogbrug, kønskommunikation, viralfilm eller lignende, så er det bare om at få sendt dit speciale af sted og være med i kapløbet om årets bedste k-speciale!

Glæden er tydelig at spore, når man som Karoline Drejer-Madsen vinder Specialeprisen. Det er nemlig ikke blot kr, 10.000, men også hæder og anerkendelse fra hele k-branchen, der er på højkant den dag.

Sådan deltager du

Der er faktisk ingen undskyldning for ikke at sende dit speciale ind, det er nemlig ganske nemt. Foruden at oprette en k-profil på Kforum (medmindre du selvfølgelig allerede har en) er det eneste, du skal gøre, at sende dit speciale til info@kforum.dk med emnet speciale, et resumé af specialet, din karakter og gerne en udtalelse, hvis du har modtaget en. Husk endelig at fjerne alle personfølsomme oplysninger, inden du sender specialet. Herefter publiceres dit speciale på Kforum, og du er med i konkurrencen om årets bedste kommunikationsspeciale.

Deadline for indsendelse af specialer til konkurrencen er 31. januar 2021, men vi modtager med glæde dit speciale før og ser frem til at læse det. Efter deadline nominerer juryen otte af de indsendte specialer til at gå videre i konkurrencen, og præmierer én af dem med kr. 10.000 til Specialeprisuddelingen.

Vi læses ved og glæder os til at høre fra jer.

Ugens profil

Alt hvad du behøver at vide om kommunikation i din indbakke.

Ud over nyhedsbrevet får du max to andre faglige e-mails om ugen.

Alt hvad du behøver at vide om kommunikation i din indbakke.

Ud over nyhedsbrevet får du max to andre faglige e-mails om ugen.

Alt hvad du behøver at vide om kommunikation i din indbakke.

Ud over nyhedsbrevet får du max to andre faglige e-mails om ugen.

# data[].attributes.attachment_link.description
Efter en hård og indædt kamp er du endelig nået i mål; du har afleveret dit speciale! De sidste måneders søvnløse nætter på specialekontoret har båret frugt, og er der en bedre måde at fejre det på end potentielt at vinde 10.000 kr. samt en uvurderlig anerkendelse fra nogle af de største profiler i kommunikationsbranchen?

# data[].attributes.headline
VELKOMMEN TIL SPECIALEINTRO & MATCHMAKING PÅ KOMMUNIKATION for studerende med specialestart 1. januar 2026

# data[].attributes.subject
VELKOMMEN TIL SPECIALEINTRO & MATCHMAKING PÅ KOMMUNIKATION for studerende med specialestart 1. januar 2026

# data[].attributes.body
Ikke alle har haft mulighed for at komme til specialeintro, og denne padlet er tænkt som jeres mulighed for jer for at komme i kontakt med hinanden alligevel. Her kan man fx lægge en specialeide op, hvis man er på udkig efter en specialemakker eller to. Eller hvis man selv er sådan en løsgående specialemakker, kan man se, om der skulle være interessante samarbejdsmuligheder i spil.

Det er helt ok at efterspørge specialesamarbejder og det er lige så ok at sige nej, tak - men husk lige at svare, hvis der skulle komme en henvendelse.

Alle de blå opslag er tænkt som inspirationsmateriale og består af henvisninger til prisbelønnede kommunikationsspecialer, forskningstemaer og videnskabsformidlende sites.

God vind med det.

# data[].attributes.headline
INSPIRATION: HVAD RØRER SIG I DEN DANSKE KOMMUNIKATIONSBRANCHE?

# data[].attributes.subject
INSPIRATION: HVAD RØRER SIG I DEN DANSKE KOMMUNIKATIONSBRANCHE?

# data[].attributes.body
På K-forum diskuterer man fx problematikker i forbindelse med det øgede behov for intern kommunikation i en tid med stigende hjemmearbejde: medarbejdernes stemme er blevet vigtigere, siger man. Man diskuterer også 'momfluencers' og det de kalder 'iscenesættelse af sårbarhed'. 'Greenwashing' er også stadig et omdiskuteret emne særligt i lyset af Forbrugerrådes nylige anmeldelser af modebranchen og SAS. Andre temaer er fx tavshed som strategi efter kritik, tilståelser og løgn på TikTok og pressekonferencer. Gå selv ind på K-forum og stik en finger i jorden.

# data[].attributes.headline
INSPIRATION: HVAD RØRER SIG I KOMMUNIKATIONSFORSKNINGEN? (1)

# data[].attributes.subject
INSPIRATION: HVAD RØRER SIG I KOMMUNIKATIONSFORSKNINGEN? (1)

# data[].attributes.body
I nyeste numre af Social Media & Society undersøger man fx: hvordan klimaforandringer visualiseres på sociale medier, hvordan WhatsApp kan anvendes til at sprede disinformation, hvordan populistiske politikere kommunikerer med emotioner, betydningen af sociale medier for social sammenligning og selvværd hos unge, hvordan internetmemes bruges i politisk kommunikation - og meget mere.

# data[].attributes.headline
INSPIRATION: HVAD RØRER SIG I KOMMUNIKATIONSFORSKNINGEN? (5)

# data[].attributes.subject
INSPIRATION: HVAD RØRER SIG I KOMMUNIKATIONSFORSKNINGEN? (5)

# data[].attributes.body
I International Journal of Strategic Communication har man udgivet forskning om bl.a. medarbejderroller og kommunikationsansvar, om det asociale Facebook, om influenceres betydninger i sundhedskommunikation, om organisationer der kommunikerer multiple identiteter og hvordan organisationens legitimitet påvirkes, om strategisk dis-engagement, om betydningen af gentagende justeringer af misinformation på organisationers hjemmesider, om krisekommunikation på sociale medier m.m.

# data[].attributes.headline
INSPIRATION: HVAD RØRER SIG I KOMMUNIKATIONSFORSKNINGEN ? (4)

# data[].attributes.subject
INSPIRATION: HVAD RØRER SIG I KOMMUNIKATIONSFORSKNINGEN ? (4)

# data[].attributes.body
I forskningstidsskriftet Visual Communication har man fx undersøgt hvordan depression visualiseres, hvordan marijuanabrugere visualiseres stereotypt, visuel viralitet, visualisering af politiske argumenter og pointer - fx om Brexit - på Flickr...

# data[].attributes.headline
INSPIRATION: HVAD RØRER SIG I KOMMUNIKATIONSFORSKNINGEN?

# data[].attributes.subject
INSPIRATION: HVAD RØRER SIG I KOMMUNIKATIONSFORSKNINGEN?

# data[].attributes.body
I European Journal of Communication taler man bl.a. om deplatforming og ekstreme internet-celebrities og alternativ social media, om hvordan man kan spotte fake news ved at studere dens grammatik, om betydningen af fact checking som samfundsfænomen, om medie epræsentationer af rigtige og forkerte måder at være homoseksuel, om betydningen af tv-serier for samfundets sammenhængskraft, om chat bot journalistik, om populisme ...

# data[].attributes.headline
INSPIRATION: HVAD RØRER SIG I KOMMUNIKATIONSFORSKNINGEN? (2) 

# data[].attributes.subject
INSPIRATION: HVAD RØRER SIG I KOMMUNIKATIONSFORSKNINGEN? (2) 

# data[].attributes.body
I de nyeste numre af Public Relations Review undersøger man bl.a. hvordan politiet kan genopbygge tillid ved at være mere åbne, hvordan PR kan bidrage til at løse tidens store samfunds- og naturudfordringer uden at forsimple, influencerrelationer, PR som genskaber/medskaber af samfundets erindringer, hvordan informationer & instruktioner kan bruges til at skabe relationer mm....